CELEX: 62021TN0410
Language: sk
Date: 2021-07-08 00:00:00
Title: Vec T-410/21: Žaloba podaná 8. júla 2021 – Ferriera Valsabbia a Valsabbia Investimenti/Komisia

25.10.2021   
            
            
               SK
            
            
               Úradný vestník Európskej únie
            
            
               C 431/39
            
         
      Žaloba podaná 8. júla 2021 – Ferriera Valsabbia a Valsabbia Investimenti/Komisia
      (Vec T-410/21)
      (2021/C 431/47)
      Jazyk konania: taliančina
      
         Účastníci konania
      
      
         Žalobkyne: Ferriera Valsabbia SpA (Odolo, Taliansko), Valsabbia Investimenti SpA (Odolo) (v zastúpení: D. Fosselard, D. Slater a G. Carnazza, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  i. uložil Únii, zastúpenej Komisiou, povinnosť zaplatiť úroky z omeškania zo sumy 10 250 000 eur so sadzbou stanovenou Európskou centrálnou bankou (ECB) pre jej hlavné operácie refinancovania, účinnou v prvý kalendárny deň mesiaca, v ktorom nastal deň splatnosti, zvýšenou o tri a pol percentuálneho bodu, za obdobie od 9. marca 2010 do 14. novembra 2017, znížené o úroky vo výške 372 812,31 eura, ktoré už žalobkyne dostali, teda vo výške 3 174 389,74 eura, alebo subsidiárne povinnosť zaplatiť úroky z omeškania vyčíslené podľa úrokovej sadzby, ktorú Súdny dvor považuje za primeranú,
               
            
                  —
               
               
                  ii. uložil Únii, zastúpenej Komisiou, povinnosť zaplatiť úroky z omeškania zo sumy uvedenej v bode i. vyššie za obdobie od 14. novembra 2017 do dňa skutočného zaplatenia so sadzbou stanovenou Európskou centrálnou bankou (ECB) pre jej hlavné operácie refinancovania, účinnou v prvý kalendárny deň mesiaca, v ktorom nastal deň splatnosti, zvýšenou o tri a pol percentuálneho bodu, alebo subsidiárne s úrokovou sadzbou, ktorú Všeobecný súd považuje za primeranú;
               
            
                  —
               
               
                  iii. subsidiárne vo vzťahu k bodu ii. vyššie uložil Únii, zastúpenej Komisiou, povinnosť zaplatiť úroky z omeškania zo sumy uvedenej v bode i. vyššie za obdobie od 2. marca 2021 do dňa skutočného zaplatenia so sadzbou stanovenou ECB pre jej hlavné operácie refinancovania, účinnou v prvý kalendárny deň mesiaca, v ktorom nastal deň splatnosti, zvýšenou o tri a pol percentuálneho bodu, alebo subsidiárne s úrokovou sadzbou, ktorú Všeobecný súd považuje za primeranú;
               
            
                  —
               
               
                  iv. okrem toho alebo subsidiárne, aby zrušil oznámenie Komisie z 30. apríla 2021 č. Ares(2021) 2904093,
               
            
                  —
               
               
                  v. uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú tri žalobné dôvody.
      
                  1.
               
               
                  Prvý žalobný dôvod, týkajúci sa nároku na náhradu škody, je založený na tom, že Komisia nesprávne vykonala rozsudok z 21. septembra 2017, Ferriera Valsabbia a i./Komisia (C-86/15 P a C-87/15 P, EU:C:2017:717), v rozpore s článkom 266 ods. 1 ZFEÚ a článkom 41 ods. 3 Charty základných práv Európskej únie.
                  V tejto súvislosti sa tvrdí, že Komisia nezaplatila celú sumu úroku z omeškania zo sankcie vrátenej podľa tohto rozsudku.
               
            
                  2.
               
               
                  Druhý žalobný dôvod, týkajúci sa návrhu na zrušenie, je založený na porušení a nesprávnom uplatnení článkov 266 a 296 ZFEÚ. Porušenie a nesprávne uplatnenie článku 46 Štatútu Súdneho dvora Európskej únie. Nedostatočnosť odôvodnenia listu Komisie z 30. apríla 2021. Nesprávne právne posúdenie a zjavne nesprávne posúdenie.
                  V tejto súvislosti sa uvádza, že v liste, ktorým Komisia odmietla zaplatiť žalobcom úroky z omeškania, chýbajú primerané odôvodenie a je v rozpore so zásadami premlčania.
               
            
                  3.
               
               
                  Tretí žalobný dôvod, týkajúci sa návrhu na zrušenie, je založený na porušení a nesprávnom uplatnení článku 266 ZFEÚ a delegovaného nariadenia (EÚ) č. 1268/2012 (1).
                  V tejto súvislosti sa namieta, že článok 85a ods. 2 delegovaného nariadenia (ES, Euratom) č. 2342/2002 (2), na ktorý sa Komisia odvolávala v liste z 30. apríla 2021, v čase vrátenia sankcie už nebol účinný, a preto sa už neuplatňoval.
               
            
         (1)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 2012, s. 1).
      
         (2)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, 2002, s. 1; Mim. vyd. 01/004, s. 145).